钦定古今图书集成/历象汇编/历法典/第060卷 > 图
## 钦定古今图书集成/历象汇编/历法典/第060卷 > 图

可推乙〈阙〉丙角之均度。外此则月居次轮最近或最远之左右，从地心出直线指实行，即月体所居，无两半径合并之数，故所求均度，非一三角形可得，须用两形求之。如图月居丙，因在次轮之左，必得乙丙直线，乃生乙丙丁及甲乙丙两三角形矣。求《中会时历元》后推首朔至二百年，每年可当历元。法先定崇祯元年戊长天正，冬至后第一日子正时为根，而恒减通闰一十日六十○刻一十一分一十二秒。遇闰年多，减一日，不满数，加朔策二十九日一十二时四十

四分三秒减之，得次首朔。若用加法，则以太阴年。〈十二
朔策〉三百五十四日八时四十八分三十八秒。加所得
之数，而减太阳年三百六十五日，遇闰年则三百六
十六日，不满，亦加朔策减之。

历元前总甲子，亦于每甲子年定首朔表自六十六
甲子。〈天启四年〉逆愬而上，每加六十太阴年，满朔策去之，
馀为三日七时一十三分○六秒。依此递加，共为若
干甲子，而得若干总数。满朔策去之，馀为本甲子年
首朔也。更有每年零用表，与《历元》后二百恒年同，法
亦岁减通闰。每四年加闰一日，则先一年减之，为一
十一日一十五时一十一分一十二秒，得次上首朔
也。

又有太阳引数、太阴引数二表，有交行度表，有太阳
经度表。“太阳引数”者，是太阴年本行减最高行，即一
十一宫一十九度一十六分八秒。〈亦即三百五十四日八时四十八分
三十八秒〉加朔策，得一十八度二十二分三十九秒。“《太阳》
经度”者，从最庳起算太阴年所行，得一十一宫一十
九度一十六分五十二秒。加朔策，得一十八度二十三分一十六秒。《太阴》引数者，太阴之自行也。从本轮
最高起算太阴年所行，除正周外，得十宫九度四十
八分○一秒。加朔策，得十一宫五度三十七分○一
秒。交行度者，太阴年所行，除全周外，得八度○二分
四十七秒。加朔策，得一宫八度四十三分一秒。四表
皆同。一法恒加太阴年行度，若首朔表加朔策，诸表
亦加朔策。但首朔表论闰日，后四表不论闰日耳。其
通闰，在零年顺推，则首朔用减，下四表用加；在甲子
年逆推，则首朔用加，下四表用减。

用表求中会

《中会法》若下推将来，用《历元》后五种行度表第一格
简得“冬至后首朔。”次用朔实，十三月表加之，即得。若
上推既往，用《历元》前总甲子表，得甲子年首朔，而所
求交会即在本年，则于十三月表查朔策或望策加
之，即得。所求交会不在本年。先查六十零年表加相
距之年，后加相距之朔策，或加望策，即得。

假如壬申年九月庚戌夜望有食，用本年下首朔○
日一十六时二十五分二十一秒，纪日三十七，从冬
至至本月望，相距十月又半，故朔实十三月。表内对
十月，得二百九十五日七时二十○分三十一秒，加
望策一十四日一十八时二十二分二秒，总得三百
四十七日一十八时七分五十四秒，满旬周。〈六十日〉去
之，馀得中会在庚戌日时刻。从子正起算，得在酉初
七分五十四秒。又试用《历元》前总《甲子表》，于六十六
甲子下得○日○三时四十四分○八秒。纪日五十
五。至壬申，积八年，查零年表，八年下得○日一十二
时四十一分一十三秒。纪日四十二，朔策、望策皆如
前，总得四百有三。日满旬周去之，馀亦得庚戌日时。
分秒悉如前推，会朔则不加望策。馀法同。若尽求一
年之中会，则于首朔或首望加朔策，于总数以后累
加之，至十二次，然后从首会加太阴年三百五十四
日八时四十八秒，得合于终会，即所推十二会悉合
矣。

用表求实会

“两中会之间朔策也。定为二十九日十二时四十四
分○三秒○九微。《实会》则二曜之自行所至，有时过
朔策，有时不及朔策，过不及之大差。”多禄某定为一
十四时三十○分。苐谷去减二十分。法用引数，依《均
度表》加减求之。故推《中会》，并列太阳、太阴两引数，以
求加减度，又列太阳平行经度。后来亦用太阳均度
加减为实行度，而以两均度所推得之近实时，约略
改为目见器测之视时。如下文表中太阳自行从最
庳起算，其经度从冬至起算。前图所说或从最高，或
从春分，其理不异。

假如求“崇祯五年壬申三月癸丑夜望时，先定中时。”